# data[].attributes.attachment_link.readable_text
(Το πρόγραμμα " Το Θέατρο στο Νέο Σχολείο" στο Ρέθυμνο)

Μπορεί το θέατρο, ως πράξη επικοινωνίας και αλληλεπίδρασης, να λειτουργήσει σε συνθήκες εγκλεισμού και απομόνωσης, ώστε να κρατηθεί ζωντανή η θεατρική διαδικασία; Αν υπάρχει θέληση, υπομονή, επιμονή και έμπνευση μπορεί.

Στις 14 Ιουνίου 2021 ο Όμιλος Μουσικής και Θεατρικής Παιδείας του Πειραματικού Λυκείου Ρεθύμνου, σε συνεργασία με την Εφηβική Σκηνή του Εθνικού Θεάτρου, παρουσίασε στο Κέντρο Νέων του Δήμου Ρεθύμνου μια παράσταση, διάρκειας 20 λεπτών, αξιοποιώντας την τεχνική του " θεάτρου της επινόησης".

Ήταν το αποτέλεσμα μιας προσπάθειας που στηρίχτηκε αποκλειστικά στην έμπνευση των μαθητών του Ομίλου, οι οποίοι ερεύνησαν και πειραματίστηκαν με αφετηρία μια ιδέα, μια εικόνα, ένα ερέθισμα. Το όλο εγχείρημα συντόνιζε ο Στέφανος Αχιλλέως, σκηνοθέτης του Εθνικού Θεάτρου, σε συναντήσεις που αρχικά υλοποιούνταν διαδικτυακά και στη συνέχεια δια ζώσης, εδώ στο Ρέθυμνο. Η παράσταση ξεκίνησε μέσα από την ομάδα κατά την διάρκεια του στησίματός της και όχι μέσα από ένα κείμενο που έγραψε κάποιος άλλος, για να παρασταθεί. Υπήρξε μεγάλη ελευθερία στις επιλογές της ομάδας και δόθηκε έμφαση στην έμπνευση και στον αυθορμητισμό. Η παράσταση πήρε τον τίτλο " Οι απροβάριστοι", για ευνόητους λόγους, και απέσπασε θετικές κριτικές από τους θεατές για την πρωτοτυπία της και για τις καταπληκτικές ερμηνείες των μαθητών. Οι μαθητές που συμμετείχαν ήταν ο Δημήτρης Αναγνώστου, η Αναστασία Βασιλάκη, ο Αντώνης Κουτσάκης, η Βαγγελιώ Νάζου, η Λένα Περάκη, η Αντιόπη Πλουμιστού και η Δανάη Σαριδάκη.

Η δράση αυτή εντάσσεται στο Πρόγραμμα " Το Θέατρο στο Νέο Σχολείο" που εκπονεί το Εθνικό Θέατρο σε συνεργασία με είκοσι σχολεία σε όλη την Ελλάδα. Πρόκειται για ένα πρωτοποριακό πρόγραμμα θεατρικής παιδείας που απευθύνεται σε γυμνάσια και λύκεια της περιφέρειας, και επιχειρεί να δημιουργήσει καλλιτεχνικές γέφυρες ανάμεσα στους έφηβους της επαρχίας και το Εθνικό θέατρο, αναπτύσσοντας παράλληλα ένα δίκτυο από ευαισθητοποιημένους εκπαιδευτικούς. Απώτερος στόχος είναι να ενδυναμωθούν πολιτιστικά οι τοπικές κοινότητες και να μπορούν αυτόνομα να συνεχίζουν την δραστηριοποίησή τους στο θέατρο και μετά το πέρας του προγράμματος. Παράλληλα, επιδιώκεται η ενθάρρυνση της ελεύθερης έκφρασης και η άσκηση της φαντασίας και της επινοητικότητας, η καλλιέργεια και η ενθάρρυνση του βιωματικού και εμπειρικού τρόπου μάθησης, η ανάδειξη του τεράστιου οφέλους της ομαδικής δουλειάς και η καλλιέργεια κοινωνικών και συναισθηματικών δεξιοτήτων.

Φωτογραφίες από την παράσταση τράβηξαν οι μαθήτριες του Πειραματικού Λυκείου Δαφνομήλη Μαρία και Δαφνομήλη Σοφία. Επίσης η Χρύσα Καπνιά και ο Λευτέρης Μαριδάκης. Την βιντεοσκόπηση της παράστασης ανέλαβε ο Ματθαίος Ματθαιουδάκης. Υπεύθυνες του Ομίλου είναι η εκπαιδευτικοί Μαρία Μανιουδάκη και Κασσάνδρα Μπεϊκάκη.

# data[].attributes.attachment_link.title
"Απροβάριστοι" ... οι μαθητές του Πειραματικού Λυκείου

# data[].attributes.attachment_link.description
(Το πρόγραμμα " Το Θέατρο στο Νέο Σχολείο" στο Ρέθυμνο) Μπορεί το θέατρο, ως πράξη επικοινωνίας και αλληλεπίδρασης, να λειτουργήσει σε συνθήκες εγκλεισμού και απομόνωσης, ώστε να κρατηθεί ζωντανή η θεατρική διαδικασία; Αν υπάρχει θέληση, υπομονή, επιμονή και έμπνευση μπορεί.

# data[].attributes.attachment_link.title
MARIDAKIS LEFTERIS_ΘΕΑΤΡΙΚΟ  ΠΓΛΠΚ (2).JPG

# data[].attributes.attachment_link.title
Διαφάνεια5.JPG

# data[].attributes.headline
Our Photographers from our Photographer!

# data[].attributes.subject
Our Photographers from our Photographer!

# data[].attributes.headline
Στο Κέντρο Νέων...

# data[].attributes.subject
Στο Κέντρο Νέων...

# data[].attributes.body
Τζενεράλε!

# data[].attributes.headline
Αγαπητό μου ημερολόγιο...

# data[].attributes.subject
Αγαπητό μου ημερολόγιο...

# data[].attributes.body
Σε πορεία παράστασης!

# data[].attributes.body
Άρχισαν να δένουν οι εικόνες! Και οι χαρακτήρες... Και οι κινήσεις... Και οι ήχοι! Και ετοιμαζόμαστε με φουλ τις μηχανές για την "παράστασή" μας την Δευτέρα,  14 Ιουνίου. Θα σας κρατάμε ενήμερους για τα διαδικαστικά.

# data[].attributes.headline
Τι μπορεί να κάνει καλύτερα η Βαγγελιώ; Μαντέψτε!

# data[].attributes.subject
Τι μπορεί να κάνει καλύτερα η Βαγγελιώ; Μαντέψτε!

# data[].attributes.body
Σήμερα ήταν ώρα να παίξουμε τα αγαλματάκια -όχι βεβαίως ακούνητα και αγέλαστα, αλλά ενεργητικά, πονηρά, δημιουργικά, ευφάνταστα! Κλέψαμε γόμες, μάθαμε χορογραφίες, φτιάξαμε μουσικές, εικόνες, ατμόσφαιρα... Αρχίζει και παίρνει σχήμα το πράγμα... " - Το 'χουμε;"

# data[].attributes.headline
Τα πατίνια της Ιωάννας!

# data[].attributes.subject
Τα πατίνια της Ιωάννας!

# data[].attributes.body
Την περασμένη Κυριακή, αφού παίξαμε κυνηγητό για πολλή ώρα, βρήκαμε τον τόνο του ο καθένας χωριστά  και μετά συντονισμένοι στην εντέλεια! Κάναμε βέβαια και σόλο!  Γνωρίσαμε και την κυρία Μαρία Γκριμάλντι που κατάφερε να πάει στο φεγγάρι...   Και αρχίσαμε να δείχνουμε τι κάνουμε πολύ καλά ο καθένας μας! Αρχίζουμε την σύνθεση!

# data[].attributes.body
Ώρα να παίξουμε και να βρούμε το status μας. Και μετά, φυσικά, οι υπηρέτες να πιάσουν δουλειά και ... να ξεφύγουν από τους κυρίους τους! Σε σχολικές τάξεις με πολυωνυμικές εξισώσεις, σε διαδηλώσεις  με ακριβές τσάντες και με τουμπερλέκια σε λαϊκές αγορές!
Ποιοι ειναι οι μεγαλύτεροι φόβοι μας και τι μπορούμε να κάνουμε καλύτερα από όλους;

# data[].attributes.body
Ολοκληρώθηκε και το 2ο διήμερο εργαστήριο-πρόβα (Κυριακή και Μ. Δευτέρα)... Γεμίσαμε τα "κενά" μας, εξασκηθήκαμε στα "μπαμ!", είδαμε τον εαυτό μας σε καθρέφτες, κινηθήκαμε πολύ και βρήκαμε τους ρυθμούς μας! Και βιὠσαμε έναν ΕΞΑΙΡΕΤΙΚΟ πρωτόγνωρο αυτοσχεδιασμό σωματικού θεάτρου! Δεν έχουμε  ξαναδεί κάτι τέτοιο, ειλικρινά! "Ρεγγίνα", "Τζίνα", "Βαγγέλη", "Ηλέκτρα", "Θανάση", "Τζίμυ", μπράβο σας! Μοναδικό αυτό που κάνατε!

# data[].attributes.headline
Τάκα-τακίτα!

# data[].attributes.subject
Τάκα-τακίτα!

# data[].attributes.headline
Ψήνοντας τη χήνα :)

# data[].attributes.subject
Ψήνοντας τη χήνα :)

# data[].attributes.body
Live μετά από πολύ καιρό!

Με πολύχρωμες μπάλες που πετούσαν ασταμάτητα στον αέρα, με χήνες που σιγοψήθηκαν στο φούρνο σε ρυθμούς «τάκα- τακίτα» και «ζιπ-ζαπ-μπόιγκ», με κίνηση –πολύ κίνηση!

Απολαύσαμε την πονεμένη, λυπημένη, συγκλονισμένη (και όλα τα σε «-ένη») χήρα Ρεγγίνα και τον τρελά φοβισμένο σύζυγο που όλο και συρρικνώνεται…

Ένα γεμάτο Σαββατοκύριακο!

# data[].attributes.headline
Δημήτρης ή Μήτσος ή Τζίμης ή Τάκης ή... 

# data[].attributes.subject
Δημήτρης ή Μήτσος ή Τζίμης ή Τάκης ή... 

# data[].attributes.headline
Όχι ότι είμαι κουτσομπόλα....

# data[].attributes.subject
Όχι ότι είμαι κουτσομπόλα....

# data[].attributes.body
-- "Σκότωσε τον άντρα της και τον έθαψε κάτω από τις τριανταφυλλιές!"
-- "Δυο μήνες χωρίς μανικιούρ!"
Τα Πρωτοσέλιδα της ημέρας...
Μην τα χάσετε!

# data[].attributes.body
Σήμερα ... χτίσαμε χαρακτήρες (iconic)! Και  φτιάξαμε και ιστορίες! Με πόρτες που πήραμε παραμασχαλα, με πασχαλίτσες που κατουρουσαν τα κρεβάτια, με βομβιστικες επιθέσεις, με άπλυτα κλουβιά πουλιών... Και με πολύ πολύ πολύ φαγητό κάθε είδους και για κάθε περίσταση!
Και τι έγινε (ή θα γίνει) μετά;
Ας μείνει ανοιχτός οποίος μπορεί να το μαντέψει :)

# data[].attributes.headline
...Πόσο ωραίο είναι που είμαστε διαφορετικοί!

# data[].attributes.subject
...Πόσο ωραίο είναι που είμαστε διαφορετικοί!

# data[].attributes.body
Σήμερα … σκάσαμε σαν τα καλαμποκάκια που γίνονται ποπ κορν!

Και γράψαμε και σβήσαμε…

Και ζωγραφίσαμε τα πιο όμορφα χωριά που συναντήσαμε ποτέ! Με μπλε και κόκκινους ανθρώπους,  με  γίγαντες και νάνους, με φασαρία και ησυχία! Χωριά που ενώθηκαν, αλλά που οι κάτοικοί τους δεν έχαναν την ευκαιρία να τσακωθούν!  Πω πω κάτι καυγάδες!